pythainlp/thai_wikipedia_clean_20230101 huggingface dataset:
ทางหลวงแผ่นดินหมายเลข 1095 เป็นถนนขนาด 2 ช่องจราจร ไป-กลับ เดิมมีจุดเริ่มต้นที่ทางหลวงแผ่นดินหมายเลข 107 หรือถนนโชตนา (ถนนสายเชียงใหม่–ฝาง) บริเวณตลาดแม่มาลัย ตำบลขี้เหล็ก อำเภอแม่แตง จังหวัดเชียงใหม่ ต่อมาในปี พ.ศ. 2537 ได้มีการตัดเส้นทางแนวใหม่ให้ไปเริ่มต้นที่บ้านหนองโค้ง บนทางหลวงแผ่นดินหมายเลข 107 ซึ่งเป็นเส้นทางเลี่ยงเมืองแม่มาลัย ส่วนเส้นทางเดิมกำหนดให้เป็นทางหลวงชนบท ชม.3045 จากนั้นเส้นทางมุ่งหน้าเข้าสู่เขตจังหวัดแม่ฮ่องสอน ผ่านอำเภอปาย อำเภอปางมะผ้า และอำเภอเมืองแม่ฮ่องสอน เข้าสู่เทศบาลเมืองแม่ฮ่องสอน ก่อนสิ้นสุดเส้นทางบนถนนขุนลุมประพาส ผ่านใจกลางเมือง และต่อเนื่องไปเป็นทางหลวงแผ่นดินหมายเลข 108 ตลอดเส้นทางมีลักษณะคดเคี้ยวและขึ้นเขาสูงชันเป็นส่วนใหญ่
ฟุจิวะระ โนะ อะกิซุเอะ
ฟุจิวะระ โนะ อาคิซูเอะ  (ค.ศ. 1055 – 27 กันยายน ค.ศ. 1123) เป็นสมาชิกของตระกูลฟุจิวะระ และเป็นขุนนางในยุคเฮอัง เขาเป็นบุตรชายของ ฟุจิวะระ โนะ ทาคาชิ เคอิ (藤原隆経)
อาคิซูเอะเป็นคนสนิทใน สมเด็จพระจักรพรรดิชิรากาวะ เพราะมารดาของเขาเป็นพระพี่เลี้ยงในพระจักรพรรดิ เขามีบุตรชายหนึ่งคนชื่อ ฟุจิวะระ โนะ อาคิสุเนะ
ในสมัยของอาคิสุอิ อำนาจของตระกูลฟุจิวะระเริ่มอ่อนแอ อันเนื่องจากเกิดปัญหาในทางการเมือง
กระซิบรักไว้บนฟากฟ้า
กระซิบรักไว้บนฟากฟ้า เป็นภาพยนตร์ที่กำกับโดย Nora Ephron ออกฉายเมื่อวันที่ 25 มิถุนายน ปี ค.ศ. 1993
อาสนวิหารเวสต์มินสเตอร์
อาสนวิหารเวสต์มินสเตอร์  มีชื่ออย่างเป็นทางการว่าอาสนวิหารพระโลหิตศักดิ์สิทธิ์ (Cathedral of the Most Precious Blood) ตั้งอยู่ในนครเวสต์มินสเตอร์ กรุงลอนดอน ประเทศอังกฤษ สหราชอาณาจักร เป็นโบสถ์แม่ของคริสต์ศาสนิกชนโรมันคาทอลิกในอังกฤษและเวลส์ และยังเป็นโบสถ์มหานคร รวมถึงเป็นอาสนวิหารประจำตำแหน่งอาร์ชบิชอปแห่งเวสต์มินสเตอร์
อาสนวิหารตั้งอยู่ที่ SW1 ถนนวิกตอเรีย นครเวสต์มินสเตอร์ โดยเป็นโบสถ์โรมันคาทอลิกที่ใหญ่ที่สุดในอังกฤษและเวลส์ ซึ่งชื่อของอาสนวิหารนี้อาจทำให้หลายคนสับสนกับเวสต์มินสเตอร์แอบบีย์ของคริสตจักรแห่งอังกฤษ อาร์ชบิชอปแห่งเวสต์มินสเตอร์องค์ปัจจุบัน คือ อาร์ชบิชอปวินเซนต์ นิโคลส์
ในช่วงปลายของคริสต์ศตวรรษที่ 19 เป็นช่วงที่คริสตจักรโรมันคาทอลิกในอังกฤษและเวลส์เพิ่งจะถูกฟื้นฟูขึ้นมาได้ไม่นาน มีการแต่งตั้งอาร์ชบิชอปแห่งเวสต์มินสเตอร์องค์แรก คือ พระคาร์ดินัลนิโคลัส ไวส์แมน (อาร์ชบิชอปแห่งเวสต์มินสเตอร์องค์แรก ในช่วงปี ค.ศ. 1850 - ค.ศ. 1865) เป็นผู้ที่รวบรวมเงินมาก่อสร้างอาสนวิหารแห่งนี้ และต่อมาจึงได้รับที่ดินสำหรับก่อสร้างในปี ค.ศ. 1884 แต่ท่านก็มิได้มีชีวิตอยู่จนถึงเวลาที่อาสนวิหารเสร็จสมบูรณ์ โดยผู้ที่มาสานต่อการก่อสร้างอาสนวิหารแห่งนี้ก็คือพระคาร์ดินัลเฮนรี เอ็ดเวิร์ด แมนนิง ซึ่งก่อนหน้านี้ได้ถูกขังในเรือนจำทอตฮิลล์ ฟิลด์ บริดเวลล์ หลังจากความล่าช้าทั้งสองครั้ง (คือในปี ค.ศ. 1867 และ ค.ศ. 1892) การก่อสร้างจึงเริ่มอีกครั้งในปี ค.ศ. 1895
อโกด้า
อโกด้า (Agoda) คือ บริษัทผู้ให้บริการสำรองห้องพักทางออนไลน์ สำหรับโรงแรมในภูมิภาคเอเชีย แปซิฟิกเป็นหลัก โดยมีสำนักงานใหญ่อยู่ที่สิงคโปร์และมีสำนักงานดำเนินการหลักอยู่ที่กรุงเทพ กัวลาลัมเปอร์ โตเกียว ซิดนีย์ ฮ่องกงและบูดาเปสต์ นอกจากนี้ยังมีสำนักงานย่อยในเมืองใหญ่ทั่วเอเชีย แอฟริกา ตะวันออกกลาง ยุโรปและอเมริกา
ก่อตั้งปี พ.ศ. 2541 โดยนายไมเคิล เคนนี่ ภายใต้ชื่อแพลนเน็ต ฮอลิเดย์ ดอตคอม (PlanetHoliday.com) โดยมีแนวคิดเริ่มแรกในการใช้เสิร์ชเอนจิน เพื่อเติมเต็มช่องว่างทางด้านข้อมูลโรงแรมและการท่องเที่ยว แพลนเน็ต ฮอลิเดย์นับเป็นหนึ่งในเว็บไซต์จองโรงแรมแห่งแรก ๆ ในวงการสำรองห้องพักออนไลน์ ซึ่งเป็นอุตสาหกรรมที่เติบโตมาอย่างต่อเนื่อง จนกลายเป็นธุรกิจมูลค่าหลายพันล้านดอลลาร์สหรัฐ
แต่เดิม นายเคนนี่อาศัยอยู่ในลองไอส์แลนด์ นครนิวยอร์ก ก่อนจะย้ายมาประเทศไทยในปี พ.ศ. 2537 และก่อตั้งเว็บไซต์พร้อมสำนักงานเล็ก ๆ ขึ้นในเกาะภูเก็ต ซึ่งช่วงปี พ.ศ. 2543-2544 เป็นยุคที่ธุรกิจ ดอตคอม ตกต่ำ และเกิดเหตุการณ์วินาศกรรม 11 กันยายน พ.ศ. 2544 ในสหรัฐอเมริกา ปี พ.ศ. 2546 เกิดโรคซาร์สระบาด เหตุการณ์ทั้งหมดได้สร้างความเสียหายอย่างรุนแรงให้กับอุตสาหกรรมการท่องเที่ยว แต่เว็บไซต์ที่อยู่ในวงการธุรกิจสำรองห้องพักออนไลน์ทั้งหมด ก็สามารถเอาตัวรอดจากหายนะเหล่านี้มาได้
ปี พ.ศ. 2545 สำนักงานของบริษัทได้ย้ายจากภูเก็ตมาที่กรุงเทพ และในปี พ.ศ. 2548 บริษัทได้เพิ่ม พรีซิชั่น เรเซอร์เวชั่น ดอตคอม (PrecisionReservation.com) เข้ามา ในฐานะเว็บไซต์หุ้นส่วนเพื่อให้บริการจองโรงแรมผ่านเว็บไซต์ที่เป็นพันธมิตร และในปีเดียวกันนี้ แพลนเน็ต ฮอลิเดย์ และ พรีซิชั่น รีเซอร์เวชั่น ก็ได้รวมเข้าด้วยกันภายใต้ชื่อ บริษัท อโกด้า จำกัด
การซื้อกิจการ.
ในเดือนพฤศจิกายน พ.ศ. 2550 Priceline.com (NASDAQ: PCLN) ได้ซื้อกิจการของบริษัทอโกด้า นับเป็นบริษัทนานาชาติแห่งที่สามที่ Priceline.com ตัดสินใจซื้อ ปัจจุบัน อโกด้ามีพนักงานกว่า 2,000 คน และให้บริการสำรองห้องพักออนไลน์จากโรงแรมกว่า 250,000 แห่งทั่วโลกผ่านเว็บไซต์ที่มีการแปลเป็นภาษาต่าง ๆ กัน 38 ภาษาซึ่งรวมถึงภาษาจีนกลาง จีนกวางตุ้ง ฝรั่งเศส เยอรมัน สเปน ญี่ปุ่น รัสเซีย เกาหลี และไทย
อโกด้ารับประกันราคาห้องพักที่ถูกที่สุด และหากลูกค้าพบว่ามีที่อื่นเสนอราคาให้ถูกกว่า สามารถนำรายละเอียดมายื่นเพื่อขอลดราคาให้เท่ากันได้ นอกจากนี้บนเว็บไซต์ยังมีข้อมูลการรีวิวโรงแรมจากกลูกค้าโดยตรงกว่า 5 ล้านรีวิวโดยไม่มีการแก้หรือแต่งเติมแต่อย่างใด บริการลูกค้าสัมพันธ์ที่สามารถติดต่อได้ตลอด 24 ชั่วโมง ให้บริการโดยผู้เชี่ยวชาญทางภาษากว่า 17 ภาษาทั้งทางโทรศัพท์และทางอีเมล
อโกด้ายังมีแอปพลิเคชันบนมือถือทั้งบนระบบปฏิบัติการ iOS, แอนดรอยด์ และ Windows Phone
อโกด้าได้รับรางวัล Best Accommodation website ในการประกาศรางวัลจาก Travelmole Web Awards Asia 2008 และ 2012
สมาชิกภาพในองค์กรนานาชาติ.
อโกด้าเข้าร่วมเป็นสมาชิกของสมาคมส่งเสริมการท่องเที่ยวแห่งภูมิภาคเอเชีย-แปซิฟิค (PATA) ตั้งแต่ปี พ.ศ. 2549
มาสค์ไรเดอร์เดเคด
หัว
CT scan
ต่อมน้ำตาอักเสบ
ต่อมน้ำตาอักเสบ  เป็นการอักเสบของต่อมน้ำตา หรืออาจเรียกว่าท่อน้ำตาอุดตัน
สาเหตุ อุบัติการณ์ และปัจจัยเสี่ยง.
ต่อมน้ำตาอักเสบเฉียบพลัน (Acute dacryoadenitis) มีสาเหตุหลักจากการติดเชื้อไวรัสหรือแบคทีเรีย โดยที่พบบ่อยคือจากไวรัสคางทูม, ไวรัสเอพสไตน์-บารร์ (Epstein-Barr virus) , สแตฟีโลคอคคัส (staphylococcus) , และโกโนคอคคัส (gonococcus)
ต่อมน้ำตาอักเสบเรื้อรัง (Chronic dacryoadenitis) มักมีสาเหตุจากการอักเสบชนิดไม่ติดเชื้อ (noninfectious inflammatory disorders) เช่นโรคซาร์คอยด์ (sarcoidosis) , อาการทางตาจากโรคไทรอยด์ (thyroid eye disease) และเนื้องอกเสมือนของเบ้าตา (orbital pseudotumor)
อาการแสดงและการทดสอบ.
ต่อมน้ำตาอักเสบสามารถวินิจฉัยได้จากการตรวจตาและหนังตา การทดสอบพิเศษเช่น CT scan อาจทำในรายที่ต้องการหาสาเหตุที่แน่ชัด ในบางครั้งอาจต้องตัดเนื้อออกตรวจ (biopsy) เพื่อยืนยันว่าก้อนนูนนั้นไม่ใช่เนื้องอก
หากสาเหตุของต่อมน้ำตาอักเสบเกิดจากไวรัส เช่น คางทูม การรักษาคือพักผ่อนและประคบด้วยความร้อนก็เพียงพอ สำหรับสาเหตุอื่นๆ อาจต้องใช้การรักษาที่เฉพาะต่อโรคนั้นๆ
ผู้ป่วยต่อมน้ำตาอักเสบส่วนใหญ่จะหายได้ดี แต่หากมีภาวะร่วมกับโรคที่รุนแรงเช่นโรคซาร์คอยด์ พยากรณ์โรคจะขึ้นกับสาเหตุพื้นฐานนั้นๆ
การบวมอาจรุนแรงจนเกิดการเบียดดวงตา และทำให้มองเห็นภาพไม่ชัด ในผู้ป่วยบางรายที่ได้รับการวินิจฉัยว่าเป็นต่อมน้ำตาอักเสบอาจกลายเป็นมะเร็งของต่อมน้ำตา
การป้องกันโรคคางทูมคือการฉีดวัคซีน ส่วนแบคทีเรียและโกโนคอคคัสสามารถหลีกเลี่ยงได้จากการใช้ถุงยางอนามัย ส่วนสาเหตุอื่นๆ ส่วนใหญ่ไม่สามารถป้องกันได้
Dacryoadenitis
วัดพรหมรังษี (จังหวัดลพบุรี)
วัดพรหมรังษี เป็นวัดตั้งอยู่ที่ซอย 11 และ ซอย 12 ถนนสาย 21 ตัดกับถนนสาย 3017 ต.ดีลัง อำเภอพัฒนานิคม จังหวัดลพบุรี เจ้าอาวาสรูปปัจุบันคือพระพิพัฒนาภรณ์
เหตุที่วัดนี้มีชื่อว่าวัดพรหมรังษี สืบเนื่องมาจากในอดีตสมเด็จพระพุฒาจารย์ (โต พฺรหฺมรํสี) ได้เดินธุดงค์และได้หยุดพักปักกลด ณ ที่แห่งนี้ ต่อมาผู้ที่มีศรัทธาในพุทธศาสนาจึงได้ร่วมใจกันสร้างวัดและศาสนสถานต่างๆ อย่างมากมายและใหญ่โต นอกจากนี้ยังเป็นสถานที่ปฏิบัติซึ่งเป็นที่นิยมทั้งชาวไทยและชาวต่างชาติถวายนามนี้เป็นอนุสรณ์ วัดนี้มีพระอุโบสถทรงจตุรมุข พระเจดีย์ทรงระฆังคล้ายพระบรมธาตุที่วัดพระมหาธาตุวรมหาวิหาร และสิ่งก่อสร้างอื่นที่มีความสวยงาม รอบๆ บริเวณมีความร่มรื่นด้วยต้นไม้ใหญ่น้อยและสะอาด
สมเด็จพระพุฒาจารย์ (โต พรหมรังษี) ได้เข้าฝันนายสุรพงษ์ - นางอุบล ตรีรัตน์ ให้ไปเรียนพระธรรมปัญญาจารย์ (ทิม อุฑาฒิโม) วัดราชประดิษฐสถิตมหาสีมารามราชวรวิหาร ให้ช่วยกันสร้างวัด ตอนแรกท่านไม่เชื่อจนเกิดอัศจรรย์ในนิมิต หลังจากนั้นได้รวมรวมผู้มีจิตศรัทธา โดยมีพลโท สมาน วีระไวทยะ เป็นหัวเรือใหญ่ จนวัดสำเร็จอย่างที่เห็น
พระเจ้าช็องโจแห่งโชซ็อน
พระเจ้าช็องโจ (; 28 ตุลาคม ค.ศ. 1752 – 18 สิงหาคม ค.ศ. 1800) บางครั้งเรียกว่า ช็องโจมหาราช  เป็นกษัตริย์องค์ที่ 22 ของ ราชวงศ์โชซ็อน ของเกาหลี หลังจากที่สืบราชบัลลังก์ต่อจาก พระเจ้าย็องโจ พระบรมอัยกาธิราช (ปู่) ของพระองค์ พระองค์ได้พยายามหลายครั้งในการปฏิรูปและปรับปรุงพระราชอาณาจักร
พระองค์เป็นพระโอรสของมกุฎราชกุมารซาโด (사도) กับพระนางฮเยกย็อง (헌경) มีพระนามแรกประสูติว่า อี ซัน (이산)
ใน ค.ศ. 1762 มกุฎราชกุมารซาโด พระบิดา ถูกประหารชีวิตด้วยข้อหาต่าง ๆ ส่วนพระนางฮเยกย็อง พระมารดา ถูกจองจำไว้ ณ พระราชวังชังกย็อง จึงเขียนอัตชีวประวัติเรียก "ฮันจุงนก" (한중록) พรรณนาพระชนมชีพระหว่างจองจำ
ตำแหน่งมกุฎราชกุมารนั้น อี ซัน ได้สืบทอด ระหว่างอยู่ในตำแหน่ง ได้พบฮง กุก-ย็อง (홍국영) ข้าราชการผู้ซึ่งต่อมาสนับสนุนให้พระองค์ขึ้นครองราชย์ และตรากตรำทำงานเพื่อเพิ่มพูนพระบารมี แต่ภายหลังถูกเนรเทศด้วยข้อกล่าวหาว่า กระหายอำนาจ
มกุฎราชกุมารอี ซัน ขึ้นสู่ราชบัลลังก์โชซ็อนเมื่อ ค.ศ. 1776 เมื่อพระเจ้าย็องโจ พระอัยกาถึงแก่สิ้นพระชนม์ ในวันราชาภิเษกนั้น อี ซัน ทรงประกาศว่า เป็นราชโอรสของมกุฎราชกุมารซาโดผู้วายพระชนม์ ทำให้เหล่าผู้สมรู้ในการวางแผนให้องค์ชายซาโดถึงจุดจบเกิดประหวั่นพรั่นพรึง
หลังขึ้นครองราชย์ อี ซัน ใช้พระนามว่า ช็องโจ (이산) มีพระราชโองการให้ตั้งพระมารดาขึ้นเป็นพระพันปี และพยายามลบล้างมลทินของพระบิดามาเสมอ พระองค์ให้ย้ายราชสำนักไปยังเมืองซูว็อน (수원) เพื่อให้ใกล้สุสานพระบิดา ทั้งยังให้สร้างป้อมฮวาซ็อง (화성) เพื่อคุ้มกันสุสานนั้น ปัจจุบัน ป้อมดังกล่าวเป็นมรดกโลกของยูเนสโก
รัชกาลของพระเจ้าช็องโจนั้นสับสนอลหม่านเพราะปัญหาการเมือง แต่พระองค์ก็ผ่านพ้นมาได้ด้วยความช่วยเหลือของฮง กุก-ย็อง
ปฏิรูปประเทศ.
พระเจ้าช็องโจทรงปรับปรุงบ้านเมืองในหลาย ๆ ด้าน แม้แรกเริ่มจะเป็นไปได้ยาก เพราะนโยบายแท-พย็อง (탕평; "สุขสวัสดิ์) ที่ดำเนินสืบเนื่องมาแต่รัชกาลพระอัยกา พระองค์จึงพยายามรวบอำนาจการเมืองไว้เพื่อให้การพัฒนาประเทศเป็นผล
การปฏิรูปสำคัญประการหนึ่งที่จัดการในรัชสมัยพระเจ้าช็องโจ คือ การจัดตั้งหอสมุดคยูจังกัก (규장각) เพื่อปรับปรุงจุดยืนของราชวงศ์ในด้านวัฒนธรรมและการเมือง กับทั้งเพื่อแสวงหาราชเสวกที่ทรงภูมิมาช่วยขับเคลื่อนประเทศ นักปฏิรูปหลายคนที่ถูกเว้นวรรคทางการเมืองก็ได้รับโอกาสให้เข้าพัฒนาประเทศในช่วงนี้
พระองค์ได้รับความสนับสนุนจากซิลฮัก (실학) กลุ่มลัทธิขงจื๊อที่มีสมาชิกเป็นบัณฑิตเลื่องชื่ออย่างช็อง ยัก-ยง (정약용), ยู ทึก-กง (유득공), พัก จี-ว็อน (박지원), และ พัก เจ-กา (박제가) ฉะนั้น รัชกาลของพระองค์จึงมีการเติบโตและพัฒนาด้านวัฒนธรรมสมัยนิยม
ใน ค.ศ. 1800 พระเจ้าช็องโจเสด็จสวรรคตโดยไม่ทราบสาเหตุ พระศพฝังไว้กับพระศพพระมเหสีฮโยอึย (효의) ที่สุสานหลวงก็อนลึง (건릉) เมืองฮวาซ็อง พระเจ้าซุนโจ พระโอรส เสวยราชย์สืบต่อมา
Nodame Cantabile in Europe
รายชื่อศิลปินจากจีเอ็มเอ็ม แกรมมี่
รายนามศิลปินจากจีเอ็มเอ็ม แกรมมี่ รวมทั้งศิลปินที่เคยทำงาน หรือจีเอ็มเอ็ม แกรมมี่เป็นผู้จัดจำหน่ายผลงานในประเทศไทยด้วย
บุคลากร เบื้องหลังการทำเพลง และดนตรี.
นักแต่งเพลง นักดนตรี โปรดิวเซอร์ผู้มีชื่อเสียงในวงการเพลง ของแกรมมี่ ตั้งแต่อดีตถึงปัจจุบัน
ศิลปินที่มีชื่อเสียงจากต่างประเทศ.
ศิลปินระดับอินเตอร์สังกัด GMMInter นำเข้าจาก ญี่ปุ่น ไต้หวัน และ เกาหลีใต้
ศิลปินเกาหลีใต้
ศิลปินญี่ปุ่น
ศิลปินไต้หวัน
(*)ใน พ.ศ 2554 GMM Inter ได้หมดสัญญากับ SM Entertainment ในการจัดการศิลปินในค่ายภายในประเทศไทย โดยลิขสิทธิ์ได้ตกไปอยู่กับ บริษัท ทรู คอเปอเรชั่น จำกัด หรือ บริษัท เอสเอ็ม ทรู จำกัด แทน
ดารานักแสดง ดีเจ พิธีกร ที่มีชื่อเสียง.
ดารา พิธีกร นักแสดง
ดีเจ เอไทม์
จีเอ็มเอ็ม มีเดีย
การฝากขาย
"ระวังสับสนกับ การขายฝาก"
การฝากขาย หมายถึง การที่บุคคลผู้เป็นเจ้าของสินค้า เรียกว่า "ผู้ฝากขาย" ได้ส่งสินค้าของตนไปให้บุคคลอีกฝ่ายหนึ่งเรียกว่า "ผู้รับฝากขาย" ซึ่งทำหน้าที่เป็นผู้ขายหรือตัวแทนขายสินค้า ผู้รับฝากขายจะได้รับประโยชน์ตอบแทนเป็นค่านายหน้า
ลิขิตรัก จากฟากฟ้า
ลิขิตรัก จากฟากฟ้า เป็นภาพยนตร์ที่ออกฉายในปี ค.ศ. 2000 กำกับโดย Don Roos
บุพเพหัวใจคนละฟากฟ้า
บุพเพหัวใจคนละฟากฟ้า (อังกฤษ:Only You) ออกฉายในประเทศสหรัฐอเมริกา เมื่อวันที่ 7 ตุลาคม ค.ศ. 1994 กำกับโดย Norman Jewison
Nodame Cantabile The Movie Part 1
Nodame Cantabile The Movie Part 2
ไทอิจิ ฟุจิวะระ
เจ้าหญิงคุมิโกะ โคโนเอะ
หลินไท่ซือ
หลินไท่ซือ  หรือ หลินไท่ซือกง (林太师公) หรือ หลิมฮู้ไท่ซู (ฮกเกี้ยน: 林府太师) เกิดเมื่อวันที่สี่ เดือนสี่ (四月初四) ปี ค.ศ. 1537 หรือปีพุทธศักราชที่ 2080 ณ บ้านหยุนเซียว มณฑลฟู่เจี้ยน หรือฮกเกี้ยน (福建云霄 - Fújiàn yúnxiāo) ในปีที่ 16 ของรัชสมัยฮ่องเต้เจียจิ้งราชวงศ์หมิง ซึ่งตรงกับปีเกิดปีเดียวกับ King Edward ที่หก ของอังกฤษ, โชกุน อาชิกาย่า โยชิอากิของญี่ปุ่น และกษัตริย์จอนห์ที่3 ของประเทศสวีเดน
ท่านมีชื่อจริงว่า หลินเสียชุน (林偕春 - lín xié chūn) หรือฉายาว่า หลินฝู๋หยวน (林孚元 - lín fú yuán) โดยในปีค.ศ. 1565 ท่านได้เข้ารับราชการในตำแหน่งขุนนางในราชสำนักหมิงเป็นครั้งแรก ซึ่งขณะนั้นท่านมีอายุได้ 28 ปีพอดี และท่านยังได้รับเชิญเข้าร่วมสภาฮั่นหลิน  ซึ่งเป็นสภาที่ทรงอิทธิพลมากสำหรับบัณฑิตในยุคนั้น ซึ่งหน้าที่ของสภาฮั่นหลินคือ บันทึกและแก้ใขประวัติศาสตร์ของราชวงศ์ รวมไปถึงการวางแผนการศึกษา และการสอบเพื่อเฟ้นหาบัณฑิตเข้ารับราชการอีกด้วย
สมาชิกของสภาฮั่นหลินก่อนหน้าท่านหลินไท่ซือนี้ เป็นบุคคลที่มีชื่อเสียงสุดยอด ในยุคต่างๆทั้งสิ้น อาทิเช่น หลี่ไป๋ (李白), ไป่จูอี้ (白居易), โอวหยางซิว (欧阳修) และ เสิ่นโข่ว (沈括) เป็นต้น และเป็นที่น่าเสียดายว่า บันทึกเก่าๆ ที่มีคุณค่าซึ่งเก็บรักษาอยู่ในห้องสมุดของสภาฮั่นหลินได้ถูกไฟ ไหม้ทำลายและโดนปล้นไปบางส่วนจากเหตุการณ์กบฏนักมวยที่มีกองกำลังนานาชาติ ได้ปิดล้อมพระราชวังต้องห้ามในกรุงปักกิ่ง เมื่อปี ค.ศ. 1900 และสภาฮั่นหลินก็ต้องปิดฉากลงอย่างถาวรหลังจากเหตุการณ์กบฏซินห้าย (辛亥革命) ใน ปี ค.ศ. 1911
ในปี ค.ศ. 1568 ท่านได้รับเลือกเป็นมหาบัณฑิตในสภาฮั่นหลินและมีหน้าที่สำคัญคือการบันทึกและแก้ไขประวัติศาสตร์ของประเทศ
ปี ค.ศ. 1573 ท่านได้รับการเลื่อนตำแหน่งเป็นไท่ซือ (太师) ซึ่งคอยให้การศึกษาแก่องค์รัชทายาท (太子) ซึ่งเป็นตำแหน่งที่สูงที่สุดในชีวิตการรับราชการของท่าน และในปี ค.ศ. 1607 ท่านก็ได้สิ้นชีวิตลง รวมอายุได้ 71 ปี ร่างของท่านได้รับการฝังอยู่ที่ภูเขาชีซิง (แปลว่าเขาเจ็ดดาว) มณฑลฮกเกี้ยน (葬与福建省内七星山)
ตามประวัติได้มีการบันทึกว่า ขณะที่ท่านดำรงตำแหน่งไท่ซือนั้น ท่านได้ปราบปรามพวกอันธพาลนักเลงที่กำลังทำลายศาลเจ้าแห่งหนึ่ง ซึ่งศาลเจ้าแห่งนี้อยู่ในพื้นที่ที่ท่านดูแลในฐานะของไท่ซืออยู่ หลังจากที่ท่านได้จับพวกอันธพาลได้หมดแล้ว ท่านจึงได้ทราบว่าศาลเจ้าแห่งนี้ได้สร้างขึ้นเพื่อสักการบูชาเทพเจ้ากิ้วอ๋องไต่เต่ (九皇大帝)
และในคืนนั้นเอง กิ้วอ๋องไต่เต่ ได้มาปรากฏขึ้นในความฝันของท่าน เพื่อแสดงความขอบคุณที่ได้ช่วยเหลือศาลเจ้าให้รอดพ้นจากการทำลาย และในฝันนั้น องค์กิ้วอ๋องไต่เต่ ยังได้แต่งตั้งตำแหน่งให้ท่านเป็นกิ้วอ๋องไท่ซือกง (九皇太师公) อีกด้วย
วันต่อมาท่านได้กลับไปที่ศาลเจ้า และได้เกิดเรื่องอัศจรรย์ขึ้น คือในศาลเจ้าได้มีเก้าอี้ซึ่งอุทิศไว้สำหรับท่าน ปรากฏขึ้นในศาลเจ้าของกิ้วอ๋องไต่เต่นั้นเอง ตั้งแต่นั้นมาชาวบ้านก็เคารพนับถือท่านในฐานะของ หลินฮู้ไท่ซือ (林府太师) หรือกิ้วอ๋องไท่ซือกง (九皇太师公) เป็นต้นมาจวบกระทั่งปัจจุบัน ซึ่งศาลเจ้าหรือแท่นบูชา (สินตั๋ว) โบราณๆ ที่บูชากิ้วอ๋องไต่เต่ มักจะมีการบูชาหลินไท่ซือด้วย เพื่อเป็นการแสดงเคารพนับถือท่านเช่นกัน
หลินไท่ซือ ยังได้รับการยกย่องบูชาเป็นหนึ่งในเทพเจ้าของบรรพบุรุษคนแซ่หลิม (林氏祖先) หรือ แซ่หลิน ในภาษาจีนกลาง อีกด้วย
ภาษามาคัร
ภาษามาคัร (Magar) เป็นภาษาที่ใช้พูดในเนปาลและสิกขิมโดยชาวมาคัร แบ่งได้เป็นสองกลุ่มคือกลุ่มตะวันตกและกลุ่มตะวันออก และแบ่งเป็นสำเนียงย่อยอีกมาก. ในเนปาลมีผู้พูดภาษานี้ 770,116 คน
หลิมไท่ซือ
ยู-คิส
ยู-คิส  เป็นวงบอยแบนด์จากเกาหลีภายใต้สังกัด NH EMG (เดิมชื่อ NH MEDIA) มีผลงานเปิดตัวครั้งแรกในปี 2551 กับซิงเกิ้ลอัลบั้มที่ชื่อ "어리지 않아 (Not Young)" เดบิวต์วันที่ 15 สิงหาคม 2551 ที่ ATAMIX ประเทศญี่ปุ่น
ปัจจุบันมีสมาชิก 3 คนประกอบด้วย ซูฮยอน, ฮุน, จุน อดีตสมาชิกได้แก่ อเล็กซานเดอร์, คีบ็อม ดงโฮ เควิน เอเจ กีซอบ และอิไล
ชื่อของวงย่อมาจาก
ชื่อของแฟนคลับคือ
Kiss Me (คิสมี)
สีประจำวงคือ
Pearl Fuchsia เป็นเฉดสีหนึ่งของชมพู
ยูคิสในตอนแรกมีทั้งหมด 6 คน เควินและคิบอมเป็นสมาชิกที่มาจากวง Xing ซึ่งคิบอมได้ลาออกจากวง Xing ตั้งแต่ปี 2007 ในขณะที่เควินลาออกจากวงก่อนจะมาเดบิวต์เป็นU-Kiss เพียงสี่เดือนเท่านั้น
2008 การเดบิวต์และสมาชิก.
U-Kiss เดบิวต์ในวันที่ 15 สิงหาคมที่ Power of Atamix 08 ในประเทศญี่ปุ่น และได้ทำการปล่อยมินิอัลบั้ม "New Generation" ในวันที่3 กันยายน 2008 ซึ่งประกอบไปด้วยเพลงหลักที่มีชื่อว่า Not Young หลังจากนั้นในวันที่28 สิงหาคม U-Kiss ได้เดบิวต์ในประเทศเกาหลีพร้อมกับแสดง "Not Young" ในรายการ Mnet's M! Countdown.
2009 สมาชิกใหม่ และมินิอัลบั้ม.
U-KISS ปล่อยมินิอัลบั้มที่ 2 ในวันที่11 กุมภาพันธ์ โดยใช้ชื่อว่า "Bring It Back 2 Old School" โดยมีเพลงหลักคือ "I Like You."
U-KISS ได้ปล่อยวาไรตี้โชว์ที่มีชื่อว่า "All About U-KISS" หลังจากเสร็จสิ้นการโปรโมตอัลบั้ม "Bring It Back 2 Old School."
เควินเข้าร่วม Arirang's รายการวิทยุ "Pops in Seoul" ดำเนินรายการ 'All About You' ร่วมกับ Isak N Jiyeon หลังจากนั้นไม่นานอเล็กซานเดอร์ก็ได้รับเชิญให้เข้าร่วมด้วย ในเดือนเมษายน อิไลได้รับเชิญให้เป็นพิธีกรของรายการในช่องMBC ที่มีชื่อว่าFusion
หลังจากนั้น U-Kiss ได้ปล่อยมินิอัลบั้มที่3 ที่มีชื่อว่า "ContiUkiss" ในวันที่5 กันยายน โดยมีลีกีซอบซึ่งเป็นสมาชิกใหม่เข้าร่วมด้วย
กีซอบได้เข้าร่วมรายการ "Uljjang Shidae 2" หรือที่เรียกว่า "Ulzzang Generation 2" (Pretty Boys and Girls Season 2) ซูฮย็อนได้ร่วมเป็นเกสในบางตอนเพื่อสนับสนุนกีซอบด้วย
ดงโฮได้ออกรายการหลายรายการ ซึ่งเป็นการช่วยโปรโมทU-Kiss ไปในตัว เช่นรายการ "The Invincible Baseball Team" และ "Idol Maknae Rebellion."
เควินและอเล็กซานเดอร์ได้ร้องเพลงร่วมกับ Brave Brothers ในเพลงที่มีชื่อว่า "Finally."
อิไลกับคีบ็อมร่วมแสดงในละคนไทยที่มีชื่อว่า "Autumn's Destiny" (ใต้ฟ้าตะวันเดียว) ละครออกอากาศในวันที่ 16 มกราคม
กิจกรรมในปี 2010.
ในวันที่18 มกราคม U-Kiss ได้ออกมาประกาศชื่อของกลุ่มแฟนคลับอย่างเป็นทางการ ซึ่งใช้ชื่อว่า Kiss Me และใช้สี Pearl Fuchsia ซึ่งเป็นเฉดสีหนึ่งของชมพู เป็นสีประจำวง
ก่อนที่จะปล่อยอัลบั้มเต็มแรก MBCได้เริ่มออกอากาศวาไรตี้โชว์ที่มีชื่อว่า "U-KISS' Vampire" ในวันที่22 มกราคม สมาชิกทุกคนย้ายเข้าไปในคอนโดระหว่างการถ่ายทำรายการและถูกแบ่งเป็นกลุ่มตามกรุ๊ปเลือดของแต่ละคน เลือดกรุ๊ปO ได้แก่เควิน อเล็กซานเดอร์ คีบ็อม และอิไล กรุ๊ปA ได้แก่ซูฮย็อน และกีซอบ กรุ๊ปB ได้แก่ดงโฮ
อัลบั้มเต็มแรกของพวกเขา "Only One" ถูกวางแผงเป็นครั้งแรกในวันที่3 กุมภาพันธ์ 2010 เพลงหลักคือเพลง Without You ถูกปล่อยออกมาทางอินเทอร์เน็ตครั้งแรกในวันที่27 มกราคม 2010
วันที่15 เมษายน U-Kiss ได้เริ่มโปรโมทอีกเพลงในอัลบั้มที่มีชื่อว่า Mworago (What หรือ What's This)
อีกทั้ง U-KISS ยังได้ออกอากาศเรียลลิตี้โชว์ที่มีชื่อว่า "Chef's Kiss" ซึ่งในโชว์นี้ U-Kissจะได้เปิดร้านอาหารของตัวเองที่มีชื่อว่าU-KISSteak House สมาชิกแต่ละคนได้ถูกแบ่งออกเป็นทีม และในแต่ละอาทิตย์พวกเขาต้องเลือกอาหารที่จะนำมาขายในร้านอาหาร
ตอนสุดท้ายออกอากาศในวันที่30 มิถุนายน
Premiere Entertainment Philippines Inc. (PEP) ได้โปรโมทU-Kiss ในมะนิลา ฟิลิปปินส์ ตั้งแต่วันที่26-28 มีนาคม เพื่อโปรโมทอัลบั้ม Only One และคอนเสิร์ตเต็มรูปแบบของพวกเขาในเดือนมิถุนายน
ในวันที่19 มิถุนายน Geneses Dream Entertainment จัดแฟนมีตติ้งที่Plenary Hall ประเทศมาเลเซีย
ในวันที่2 สิงหาคม เควินและอเล็กซานเดอร์ได้เป็นผู้ดำเนินรายการ Arrirang's M-Wave ในภาษาอังกฤษและเกาหลี
ในวันที่11 กันยายน U-KISS ได้เป็นแขกรับเชิญของคอนเสิร์ตเรนในฟิลิปปินส์
ในวันที่19 พฤศจิกายน เพื่อเป็นการโปรโมทมินิอัลบั้ม Break Time U-Kiss ไปสิงคโปร์และแสดงที่ The Kings of Freedom Concert held at Bedok Reservoir Park.
ในวันที่30 พฤศจิกายน U-Kiss ไปที่ประเทศมองโกเลีย เพื่อร่วมแสดง Arirang's music "M Wave" concert. ซึ่งจัดขึ้นที่Mongol Palace Ulaanbaatar เพื่อเป็นการฉลองครบรอบ20 ปีความสัมพันธ์ระหว่างมองโกเลียและเกาหลี
คอนเสิร์ตหลักครั้งแรกของU-Kiss จัดขึ้นที่ Aleneta Colisuem ประเทศฟิลิปปินส์ ในตอนแรกพวกเขาจะต้องขึ้นแสดงในวันที่29 พฤษภาคม แต่ถูกเลื่อนเป็นวันที่ 14 มิถุนายนพวกเขาเดินทางถึงประเทศฟิลลิปปินส์ในวันที่13 มิถุนายน และได้ออกรายการ Sunday Music Show Party Philipinas พวกเขาร้องเพลง Binguel Binguel แบพ Man Man Hani นอกจากนั้นยังได้ร่วมรายการภายใต้การควบคุมของ GMA Network ซึ่งมีกลุ่มคนจำนวนประมาณ5000 คนไปดูพวกเขา
U-KISS ปล่อยมินิอัลบั้มที่4 ที่มีชื่อว่า Break Time ในวันที่4 ตุลาคม 2010 ในประเทศเกาหลี ในอัลบั้มประกอบด้วย5 เพบงใหม่ และซาวด์ดนตรีของ2 เพลงใหม่ในอัลบั้ม อีกทั้งยังมีรูปภาพ50 หน้าและการ์ดของสมาชิกคนใดคนหนึ่งหรือรูปวงอีกด้วย 3 วันหลังจากปล่อยอัลบั้ม พวกเขาได้ขึ้นไปทอปของHanteo Chart ทีเซอร์ของเพลง Shut Up ถูกกำหนดให้ปล่อยในตอนกลางวันของวันที่3 ตุลาคม แต่ทางค่ายได้ปล่อยออกมาในวันที่4 ตุลาคมแทน
U-Kiss ได้โชว์เพลง Shut Up! ใน Mnet's M!Countdown และปล่อยมิวสิกวิดีโอเต็มในวันที่7 ตุลาคม
เดบิวต์ที่ญี่ปุ่น.
U-KISS ได้กลายเป็นแขกรับเชิญพิเศษของรายการ Made In BS Japan ซึ่งออกอากาศโดย TV Tokyo ออกอากาศในวันที่6 ตุลาคม ถึง22 ธันวาคม
ในวันที่10 ธันวาคม พวกเขาปล่อยอัลบั้มเต็มที่ญี่ปุ่น มีชื่อว่า First Kiss ซึ่งประกอบด้วยเพลงทั้งหมดตั้งแต่เดบิวต์ถึงมินิอัลบั้ม Break Time อัลบั้มFirst Kiss ติดอันดับ2 ใน Oricon ชาร์ตทันทีที่ออกจำหน่าย
กิจกรรมในปี 2011.
ดงโฮ อิไล และกีซอบได้ร่วมแสดงซิดคอมที่มีชื่อว่า 'Real School' ซึ่งมีความยาว40 ตอน พวกเขาเล่นเป็นนักเรียนมัธยมที่อยู่หอใน English Village และพยายามที่จะพูดภาษาอังกฤษ Real Schhol ได้ออกอากาศในวันที่10 มกราคม 2011 ในขณะเดียวกัน ดงโฮได้แสดงในละครเรื่องแรกของเขา "Royal Family" ในบท 'Jo Byung Joon'
ดงโฮได้เล่นหนังอยู่หลายเรื่องเช่น 'Villain &amp; Widow' และ 'My Black Mini Dress.'
U-KISS มีแผนการที่จะเดบิวต์ในอเมริกาปีหน้า
อเล็กซานเดอร์และคีบ็อมได้ออกจากวงในวันที่23 กุมภาพันธ์ หลังจากนั้น 2 วัน NH EMG (เดิมชื่อ NH MEDIA) ได้ออกมาแถลงข่าวเกี่ยวกับสมาชิกใหม่ซึ่งได้แก่ Kim Jae Seop (เอเจ) อดีตสมาชิกวงParan และ Yeo Hoon Min (ฮุน) พวกเขาได้เปิดตัวเพลงใหม่ที่มีชื่อว่า0330 ในวันที่30 มีนาคม
ทาง NH EMG (เดิมชื่อ NH MEDIA) แพลนที่จะนำ U-Kiss ไปในเมืองต่างๆ ในเอเชียเพื่อนโปรโมทมินิอัลบั้ม Bran New Kiss แต่พวกเขายังไม่ได้คิดชื่อของทัวร์นี้ ซึ่งทัวร์นี้คาดว่าจะเริ่มในเดือนพฤษภาคมก่อนที่พวกเขาจะเริ่มกิจกรรมในญี่ปุ่น และจะสิ้งสุดในเดือนกุมภาพันธ์ ทัวร์นี้จะเริ่มที่ประเทศบรูไนในวันที่29 พฤษภาคม และเป็นนักร้องกลุ่มแรกที่ไปแสดงในรัฐที่เป็นเกาะ ประเทศต่อมาคือสิงคโปร์ และเกาหลี ข้อมูลนี้ถูกเปิดเผยโดยทวิตเตอร์ของซูฮย็อน ทัวร์ครั้งนี้จะไปที่ประเทศไต้หวันและมาเลเซียอีกด้วย
กิจกรรมในปี 2012.
ใน ปี 2012 พวกเขา มีส่วนร่วมในการแสดงคอนเสิร์ต Music Bank จัดขึ้นใน ปารีส , ฝรั่งเศส และเป็นเคป็อปกลุ่มแรกที่เปิดตัวในโคลัมเบีย สอดคล้องกับการเฉลิมฉลองของคลื่นวิทยุ Los 40 Principales พร้อมกับนักร้องชื่อดังอย่างชากิร่าที่มาร่วมงานด้วย
พวกเขาได้เปิดทัวร์คอนเสิร์ตครั้งแรกในญี่ปุ่น โดยบัตรได้ขายหมดในเวลาต่อมา ทัวร์คอนเสิร์ตได้จัดขึ้นในเดือนมีนาคม ที่ Zepp Hall ทั่วประเทศญี่ปุ่น โดยทัวร์กินเวลาตั้งแต่ 2 มีนาคม 2012 - 25 มีนาคม 2012 ในสัปดาห์ที่สองของ เดือนมิถุนายน บัตรของทั้งสองโชว์ถูกขายหมดในเวลาต่อมาเช่นเดียวกัน
ในปีนี้ U-KISS ได้รับเลือกให้เป็นศิลปินกลุ่มอันดับ 1 ที่น่าจับตามองของ Hallyu ในขณะที่เควินได้รับเลือกให้เป็นผู้โชคดีใน Hallyu Star of 2012
พวกเขาปล่อย มินิอัลบั้ม ที่ 6 ของพวกเขา ในเกาหลีใต้ DORADORA ในวันที่ 25 เมษายน 2012 ในเดือนพฤษภาคม 2012 DORADORA ขึ้นชาร์จจุดแรกที่ชาร์จเพลงเอเชียของประเทศเยอรมนี พวกเขายังปล่อยมินิอัลบั้มที่ 7 หรืออัลบั้มพิเศษ The Special to Kissme ในวันที่ 5 มิถุนายน 2012 ซิงเกิ้ลที่สองที่ถูกปล่อยออกมาคือเพลง Te Amo ถูกปล่อยออกมาในวันที่ 1 มิถุนายน 2012 บนเว็บไซต์ ทันที่ที่ถูกปล่อยออกมาก็ได้ที่ 4 บนชาร์จ Soribada และต่อมมาพวกเขาก็ได้ปล่อยซิงเกิ้ลที่สาม Dear My Friend ในวันที่ 5 กรกฎาคม 2012 และเพลงยังถูกใช้เป็นเพลง ธีม ประกอบการ์ตูนอนิเมะเรื่อง Stormy Night (Secret Friends) อีกด้วย
นอกเหนือจากการ ออกอัลบั้ม ทางค่ายยังมีการกำหนดให้มีการแสดงพร้อมกับ Girls Generation และ Shinee ที่ K-POP คอนเสิร์ตในประเทศมาเก๊า
คิม แจซอบ (AJ) เข้ารับการศึกษาต่อที่มหาวิทยาลัยโคลัมเบีย ประเทศสหรัฐอเมริกา ในปี 2011 ทางค่ายได้ออกมาประกาศในวันที่ 29 กรกฎาคม 2012 ว่าทัวร์ ที่ประเทศญี่ปุ่นจะจัดขึ้นนั้น AJ จะพักงานทั้งหมดเพื่อไปศึกษาต่อเป็นเวลา 5 เดือนโดยจะหยุดร่วมกิจกรรมทั้งหมดของ U- KISS โดยจะเริ่มตั้งแต่เดือนสิงหาคมเพื่อต้องการมีสามาธิในการเรียน ตามที่ ทางค่ายได้ออกมาแถลงการ AJ จะกลับมาทำกิจกรรมร่วมกับเมมเบอร์ใน ช่วงต้นปี 2013 ขณะที่การคัมแบคของ U- KISS ในเดือนกันยายนจะมีสมาชิกเหลืออยู่เพียงแค่ 6 คน
U- KISS มีรายการทัวร์สุดท้ายที่ญี่ปุ่นของพวกเขา ใน Budokan ที่สามารถรองรับผู้ชมได้ถึง 10,000 คน ในขณะที่ซิงเกิ้ลที่สี่ที่ปล่อยในประเทศญี่ปุ่น ในวันที่ 5 กันยายน 2012 เพลง One of You ภายในสัปดาห์แรกก็ขึ้นอันดับ 1 ชาร์จเพลงประจำสัปดาห์ของ Tower Records และในวันที่ 20 กันยายน พวกเขาได้ปล่อยมินิอัลบั้มที่ 7 Stop Girl และมีแพลนที่จะโปรโมตในสิบประเทศเช่น ไทย ฟิลิปปินส์ สหรัฐอเมริกา และ จีน
Alexander (อเล็กซานเดอร์).
ภาษาฝรั่งเศส , ภาษาโปรตุกีส และยังสามารถร้องแร็ฟได้
Kibum (คิม คีบอม).
ร้องเพลง
ตราแผ่นดินของติมอร์-เลสเต
ตราแผ่นดินของติมอร์-เลสเต เริ่มใช้เมื่อ 18 มกราคม พ.ศ. 2550 โดยมีพื้นฐานจากการออกแบบที่ใช้ครั้งแรกเมื่อมีการประกาศเอกราชเมื่อ 28 พฤศจิกายน พ.ศ. 2518 คำขวัญในภาษาโปรตุเกสคือ "Unidade, Acção, Progresso" (เอกภาพ การกระทำและความก้าวหน้า)
ติมอร์ของโปรตุเกส (พ.ศ. 2478 – 2518).
ตราของติมอร์ภายใต้การปกครองของโปรตุเกสใช้ตามแบบของอาณานิคมของโปรตุเกสอื่น ๆ โดยเขตการปกครองแสดงด้วยกากบาทโดมินิกันสีดำและขาว เพื่อระลึกถึงบทบาทที่แสดงโดยคำสั่งโดมินิกันที่เปลี่ยนติมอร์ให้เป็นดินแดนที่นีนับถือศาสนาคริสต์นิกายโรมันคาทอลิก
จังหวัดติมอร์ตะวันออกของอินโดนีเซีย.
อินโดนีเซียรุกรานติมอร์ตะวันออกเมื่อ พ.ศ. 2518 และผนวกเป็นจังหวัดที่ 27 ในช่วงนี้ ติมอร์ตะวันออกมีตราเป็นของตัวเองที่ยังคงใช้อยู่จนได้รับเอกราชเมื่อ พ.ศ. 2542 ตราประกอบด้วยโล่สีทองที่โอบล้อมด้วยข้าวสาลีและฝ้าย ภายในมีพื้นสีน้ำเงินและรูปสิ่งก่อสร้าง ด้านบนสุดเป็นโล่สีน้ำเงินมีดาวสีทองอยู่ตรงกลางหมายถึงความศรัทธาในพระเจ้าองค์เดียว ด้านล่างเป็นเครื่องประดับศีรษะพื้นเมืองของชาวติมอร์เรียก Kaibauk ประดับด้วยคำจารึกว่า "Timor Timur"
ภายใต้การดูแลของสหประชาชาติ.
ตราที่ใช้โดย United Nations Transitional Administration in East Timor (UNTAET) เป็นรูปเกาะ จระเข้ เครื่องประดับศีรษะพื้นเมือง ในตรามีคำว่า Timor Lorosa’e และ Governu ในภาษาเตตุนหรือ Timor Leste และ Governo ในภาษาโปรตุเกส
ตราเก่าระหว่าง พ.ศ. 2545 – 2550.